
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Datums skatāms laika zīmogā
	
Nr.
	


	
	
	

	
	
	





Lūdzam publicēt sludinājumu:

Jelgavas valstspilsētas pašvaldības iestāde “Jelgavas valstspilsētas bāriņtiesa”  izsludina konkursu uz Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas locekļa amatu (uz nenoteiktu laiku)

Darba pienākumu apraksts:
1. darba pienākumu izpildē ievērot Bāriņtiesu likumu un citus amata kompetencei sasitošus normatīvos aktus;
2. nodrošināt bāriņtiesas lietu savlaicīgu, tiesisku un kvalitatīvu sagatavošanu izskatīšanai un lēmumu pieņemšanai;
3. piedalīties bāriņtiesas sēdes un piedalīties lietu izskatīšanā;
4. apsekot un pārbaudīt bērna vai personas ar rīcības spēju ierobežošanu dzīves apstākļus, veikt dzīves apstākļu pārbaudes akta rakstisku noformēšanu;
5. noskaidrot bērna vai personas ar ierobežotu rīcībspēju viedokli;
6. sagatavot bāriņtiesas lēmumu projektus un citus nepieciešamos dokumentus;
7. sagatavot atbildes uz bāriņtiesā saņemtajiem dokumentiem atbilstoši amata kompetencei;
8. pieņemt apmeklētājus, sniegt konsultācijas bāriņtiesas kompetences ietvaros;
9. pārstāvēt bāriņtiesu attiecībās ar pašvaldības institūcijām, tiesām un citām iestādēm;
10. nodrošināt bāriņtiesas darbības atbilstību normatīvo aktu prasībām un labas pārvaldības principiem.

Prasības pretendentam: 
1. kura ir Latvijas Republikas pilsonis vai nepilsonis;
2. kura sasniegusi 30 gadu vecumu;
3. kura ieguvusi vismaz akadēmisko bakalaura grādu vai profesionālo bakalaura grādu un 5. līmeņa profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
4. kurai ir nevainojama reputācija;
5. uz pretendentu nav attiecināmi Bāriņtiesu likuma 11.pantā noteiktie ierobežojumi;
6. valsts valoda augstākajā līmenī (vismaz C1);
7. darba pieredze dokumentu (lēmumu, prasības pieteikumu tiesai, u.c. dokumentu) izstrādē;
8. augsta  stresa noturība un atbildības sajūta, labas komunikācijas un saskarsmes prasmes;
9. labas komunikācijas, emocionālās noturības un sadarbības prasmes;
10. labas datorprasmes darbā ar MS Office, Word, Excel, BARIS, NAMEJS un citām informācijas tehnoloģiju programmām.

Pieteikuma dokumenti:
1. pieteikumu, nepārsniedzot vienu A4 lapu;
2. dzīves, darba un profesionālās pieredzes aprakstu (CV), norādot darba periodus, izglītības līmeni, darba pienākumus, valodu prasmes, kā arī prasmes darbā ar digitālajiem rīkiem un informācijas komunikācijas tehnoloģijām; 
3. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
4. apliecinājumu, ka uz pretendentu nav attiecināmi Bāriņtiesu likuma 11.pantā noteiktie ierobežojumi, un tas atbilst Bāriņtiesu likuma 10.pantā noteiktajām prasībām 1.pielikums);
5. apliecinājumu par piekrišanu personas datu (atsauksmes) apstrādei (2.pielikums);
6. izziņa no IeM Informācijas centra Sodu reģistra par personas sodāmībām un administratīvajiem pārkāpumiem (atbilstoši Bāriņtiesu likuma 11.panta (Personas, kuras nevar būt bāriņtiesas sastāvā) prasībām); 
7. valsts valodas prasmes apliecību pretendentiem, kuriem latviešu valoda nav dzimtā valoda.

	Pieteikums un tam pievienotie dokumenti jāiesniedz līdz 2026. gada 3. augustam (ieskaitot) Jelgavas valstspilsētas pašvaldības iestādes “Jelgavas valstspilsētas bāriņtiesa” adrese - Pulkveža Oskara Kalpaka ielā 9, Jelgavā, 1.stāvā 118.kabinetā, slēgtā aploksnē ar norādi “Jelgavas valstspilsētas bāriņtiesas locekļa amata konkursam” vai iesūtīt elektroniski, parakstītu ar drošu elektronisko parakstu, uz e-pastu: barintiesa@barintiesa.jelgava.lv  Tālrunis uzziņām: 63084415.  Pēc šī termiņa iesniegtie vai iesūtītie pieteikumi netiks izskatīti.

Ar konkursa publikācijas pielikumiem, kas pretendentam jāaizpilda un jāiesniedz kopā ar pieteikuma dokumentiem var iepazīties:
https://www.jelgava.lv/sludinajumi-vakances-noma/vakances/ 

Amats klasificēts ar profesijas klasifikatora kodu 3412 06, 7.amata saime  III līmenis, 9.mēnešalgu grupa, ar mēnešalgu 1798,00 euro bruto.

Piesakoties konkursam uz vakanto amatu, kandidāts piekrīt savu personas datu apstrādei atlases konkursa mērķim - pretendentu atlases nodrošināšanai. Personas datu apstrādes pārzinis ir Jelgavas valstspilsētas pašvaldība. Personas dati tiks glabāti sešus mēnešus no konkursa rezultātu paziņošanas brīža. Papildus informācija par Jelgavas valstspilsētas pašvaldības personas datu apstrādi skatāma pašvaldības tīmekļvietnē sadaļā “Personas datu apstrāde” paziņojumā datu subjektiem – personāla atlases procesa dalībniekiem (pretendentiem).

Pašvaldības izpilddirektora vietniece                               		                  L.Daugaviete






1.pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
bāriņtiesas locekļa konkursa publikācijai


APLIECINĀJUMS

Es, __________________________________________________________________
					(vārds, uzvārds)
pretendents(e) uz Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas locekļa amatu, apliecinu, ka atbilstu Bāriņtiesu likuma 10.pantā noteiktajām prasībām un uz mani nav attiecināmi Bāriņtiesu likuma 11.pantā noteiktie ierobežojumi:
1. esmu Latvijas Republikas pilsonis vai nepilsonis (vajadzīgo pasvītrot);
2. esmu sasniedzis(-usi) 30 gadu vecumu;
3. kura ieguvusi vismaz akadēmisko bakalaura grādu vai profesionālo bakalaura grādu un 5. līmeņa profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
4. pārvaldu valsts valodu augstākajā līmenī (vismaz C1);
5. man ir nevainojama reputācija;
6. man nav pārtrauktas vai atņemtas bērna aizgādības tiesības;
7. neesmu sodīts(-a) par tīša noziedzīga nodarījuma izdarīšanu, neesmu atbrīvots(-a) no kriminālatbildības, soda vai soda izciešanas par tīša noziedzīga nodarījuma izdarīšanu, kā arī neesmu persona, attiecībā uz kuru kriminālprocess par tīša noziedzīga nodarījuma izdarīšanu izbeigts sakarā ar noilgumu, izlīgumu, apžēlošanu vai amnestiju;
8. neesmu notiesātais(-ā), apsūdzētais(-ā) vai aizdomās turamais(-ā) kriminālprocesā par tīša noziedzīga nodarījuma izdarīšanu;
9. neesmu pārkāpis(-usi) bērna tiesību aizsardzību reglamentējošos normatīvos aktus;
10. neatrodos aizgādnībā;
11. neatrodos alkohola, narkotisko, psihotropo vai toksisko vielu atkarībā;
12. neesmu saņēmis(-usi) atkārtotu negatīvu kvalifikācijas komisijas atzinumu par profesionālās darbības kārtējo novērtēšanu (sertifikāciju).
Apliecinu, ka atbildu par amatu konkursam iesniegto dokumentu un tajos ietverto ziņu pareizību normatīvajos aktos noteiktajā kārtībā.
			
           (datums)                                           (paraksts)




2.pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
bāriņtiesas locekļa konkursa publikācijai


Piekrišana personas datu (atsauksmes) apstrādei

Amats uz kuru pretendē: _________________________________________________
Es, …………………………….. (vārds, uzvārds) zemāk parakstījies/-usies, apliecinu, ka esmu informēts/-ta un piekrītu, ka darba devējs nepieciešamības gadījumā ir tiesīgs lūgt atsauksmi par manu darbu no bijušajiem darba devējiem, ko esmu norādījis/-usi savos pieteikuma dokumentos, saziņai izmantojot publiski pieejamos darba devēja kontaktus.
Informācija par personu datu apstrādi: 
Pārzinis datu apstrādei, saskaņā ar Vispārīgo datu aizsardzības regulu ir Jelgavas valstspilsētas pašvaldība (turpmāk – pašvaldība), reģistrācijas Nr.40900039904, adrese: Jelgava, Lielā iela 11, LV-3001, e-pasts: pasts@jelgava.lv , tālrunis: 63005535, 63005538. 
Mērķis personas datu apstrādei ir atsauksmes par amata pretendenta darbu no iepriekšējiem darba devējiem iegūšana, lai izvērtētu vakantajai amata vietai atbilstošāko pretendentu, ņemot vērā pretendenta darba pieredzi.  
Atsauksmē sniegtā informācija būs pieejama tikai tiem darbiniekiem, kuri darba devēja uzdevumā izvērtē un pieņem lēmumu par pretendenta atbilstību amatam un pieņemšanu darbā.
Personas dati tiks glabāti 6 mēnešus no konkursa rezultātu paziņošanas brīža. 
Piekrišanu personas datu apstrādei ir iespējams atsaukt jebkurā brīdī, par to rakstiski informējot  pārzini, tomēr piekrišanas atsaukšanas gadījumā, pretendentam jāņem vērā, ka atsauksmes nesaņemšana var ietekmēt amata atlases izvērtēšanas procesa rezultātu.  
Pretendentam ir tiesības vērsties pie pārziņa, lai veiktu datu labošanu vai dzēšanu, vai apstrādes ierobežošanu vai iebilst pret datu apstrādi, ja tiek konstatēta prettiesiska to apstrāde. 
Gadījumos, ja ir interese saņemt detalizētāku informāciju, tiek konstatēti personas datu aizsardzības pārkāpumi vai pastāv aizdomas par iespējamu pārkāpumu, aicinām vērsties pie pārziņa vai sazināties ar pašvaldības datu aizsardzības speciālistu (dati@jelgava.lv, tālr.63005444). 
Sūdzības par personas datu aizsardzības pārkāpumiem var tikt iesniegtas personas datu uzraudzības iestādei – Datu valsts inspekcijai (adrese: Elijas iela 17, Rīga, LV-1050).
			    
          (datums)                                           (paraksts

